Nasionale Dieretuin loop deur op Aprilgekkedag | Maroela Media
Nasionale Dieretuin loop deur op Aprilgekkedag
Poetsbakkers was omtrent bedrywig vandag. Selfs die Nasionale Dieretuin in Pretoria het deurgeloop onder Aprilgekkedag-poetse. Craig Allenby, woordvoerder van dié dieretuin, het gesê hulle het deur die loop van die dag meer as 230 poets-oproepe ontvang.
Allenby het gesê mense het van heinde en ver gebel en gevra om met spesifieke personeellede by die dieretuin te gesels.
"Die poetsbakkers het hulle familie en vriende ingespan om die dieretuin te bel, en onder meer te vra vir mense soos mnr. G Raffe, mnr. De Leeuw, mnr. Olifant en selfs mnr. Jack Russel," het hy gesê.
Die telefoonlyne is glo al heel oggend bedrywig. "Sommige van die mense vind dit ongelooflik snaaks terwyl ander bloot geïrriteerd is daarmee. Ons ontvang steeds oproepe," het hy gesê.
Allenby sê die dieretuin het selfs 'n oproep van 'n bekende apteek gekry wat 'n afspraak wou maak om 'n apteek in die dieretuin oop te maak.
aprilgek Nasionale Dieretuin Pretoria
Oom Herrie se kerrie: Paslike name
SA Akademiepryse toegeken
Ag mens hoor net elke dag van moord en dood en slegte nuus. Dis lekker om net bietjie te kan lag en grappe maak. Mense moet chill. Lag is goed vir die gesondheid. Ons het al vroeg vroeg 'n hele paar 'pranks' gehad in ons kantoor en almal het heerlik saam gelag.
Ek stem saam , n Bietjie pret het niemand nog ooit kwaad gedoen nie. Mens is nooit te oud om die kind in jou te laat uitkom nie.
Ek stem saam, dit is nogal snaaks, al is die personeel besig. In my dae van Nasionale Diensplig, het ons gereeld die personeel gevang met 'n boodskap om Kolonel Burger te bel. Dan het ons vir hulle KFC se nommer gegee! Die gevolge vir my was nie snaaks nie!